## Pravilnik o obliku, sadržaju i načinu vođenja očevidnika obveznika plaćanja naknade na opterećivanje okoliša otpadom

### NN 120/2004 (31.8.2004.), Pravilnik o obliku, sadržaju i načinu vođenja očevidnika obveznika plaćanja naknade na opterećivanje okoliša otpadom

# MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA

2214

Na
temelju članka 18. stavka 3. Zakona o Fondu za zaštitu okoliša i energetsku učinkovitost
(»Narodne novine« 107/03) ministrica zaštite okoliša, prostornog uređenja i
graditeljstva uz suglasnost ministra gospodarstva, rada i poduzetništva, donosi

## PRAVILNIK

### O OBLIKU, SADRŽAJU I NAČINU VOĐENJA OČEVIDNIKA OBVEZNIKA PLAĆANJA NAKNADE NA OPTEREĆIVANJE OKOLIŠA OTPADOM

Članak
1.

Ovim se Pravilnikom propisuje oblik, sadržaj i način
vođenja očevidnika obveznika plaćanja naknade na opterećivanje okoliša
komunalnim otpadom, neopasnim tehnološkim (industrijskim) otpadom i opasnim
otpadom (u daljnjem tekstu: opterećivanje okoliša otpadom).

U očevidniku se izdvojeno vode obveznici plaćanja
naknade na komunalni otpad, obveznici plaćanja naknade na neopasni tehnološki
(industrijski) otpad i obveznici plaćanja naknade na opasni otpad.

Članak 2.

(1) Očevidnik obveznika plaćanja naknade na opterećivanje
okoliša otpadom vodi se u informatičkom sustavu na računalu.

(2) Informatičkim sustavom mora se osigurati
stvaranje sigurnosnih kopija očevidnika.

Članak 3.

Upis u očevidnik obveznika plaćanja naknade na optereći­vanje
okoliša otpadom obavlja se na temelju rješenja koje donosi Fond za zaštitu
okoliša i energetsku učinkovitost (u daljnjem tekstu: Fond).

Članak 4.

(1) U očevidnik obveznika plaćanja naknade na optere­ći­vanje
okoliša otpadom unose se sljedeći podaci:

– redni broj upisa,

– klasa, urudžbeni broj i datum rješenja o plaćanju
naknade,

– tvrtka (MBS) i sjedište trgovačkog društva, naziv i
sjedište ustanove, odnosno tvrtka, ime i sjedište obrtnika,

– vrsta otpada koju obveznik odlaže, odnosno
proizvodi,

– klasa, urudžbeni broj i datum rješenja o statusnoj
promjeni ili promjeni djelatnosti.

(2) U
slučaju prestanka poslovanja obveznika plaćanja nakna­de u očevidnik se unosi
bilješka o toj okolnosti.

(3)
Upis obveznika plaćanja u očevidnik obavlja se prema vremenskom redoslijedu
izdanih rješenja za plaćanje naknade na opterećivanje okoliša otpadom.

(4)
Podaci iz očevidnika ažuriraju se svake godine prilikom plaćanja naknade na
opterećivanje okoliša otpadom za tekuću godinu.

Članak
5.

Očevidnik
obveznika plaćanja naknade na opterećivanje okoliša otpadom vodi se na način
koji omogućava pretraživanje po svim sastavnicama koje čine podaci iz članka 4.
ovog Pravilnika.

Članak
6.

(1) Očevidnik
je javan.

(2) Na
temelju unesenih podataka u očevidnik obveznika plaćanja naknade na opterećivanje
okoliša otpadom Fond je dužan pravnim i fizičkim osobama te mjerodavnim
tijelima na njihov zahtjev davati izvatke, odnosno ispise iz očevidnika.

(3)
Informatički izvadak, odnosno ispis iz informatičkog sustava na računalu ima
snagu javne isprave.

Članak
7.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
351-01/04-04/0082
Urbroj: 531-01-04-0002
Zagreb, 30. srpnja 2004.

Ministrica
**Marina Matulović Dropulić, dipl. ing. arh**., v. r.

Pravilnik, NN 120/2004-2214